Mohamed Naser Elsayed Elneny (Larabci: محمد ناصر السيد النني; an haife shi 11 ga Yuli 1992) ƙwararren ɗan wasan ƙwallon ƙafa ne na ƙasar Masar wanda ke buga wasan tsakiya a ƙungiyar ƙwallon ƙafa ta Arsenal da kuma ƙungiyar ƙwallon ƙafa ta Masar. Elneny ya fara babban aikinsa a gasar Premier ta Masar, kafin ya koma kulob din Basel na Switzerland a watan Janairun 2013. Ya lashe kofuna takwas a Basel, ciki har da Super League na Swiss a kowane kakar wasanni hudu. A cikin Janairu 2016, an canza shi zuwa Arsenal. Elneny ya fafata ne a gasar Olympics ta bazara ta 2012 don tawagar Masar ta kasa da shekara 23, kuma ya buga wa babbar kungiyar wasa a gasar cin kofin Afirka na 2017, 2019 da 2021, da kuma gasar cin kofin duniya ta FIFA ta 2018. Elneny musulmi ne mai kishin addini. A watan Yulin 2019, an gano gawar wani mutum, wanda ake kyautata zaton barawo ne da ke yunkurin satar igiyoyin lantarki, a gidan Elneny a El-Mahalla El-Kubra, Masar. Mahaifinsa ne ya gano gawar, inda nan take ya kai rahoton lamarin ga ‘yan sanda.